CELEX: 32013D0445
Language: sl
Date: 2013-08-29 00:00:00
Title: 2013/445/EU: Izvedbeni sklep Komisije z dne 29. avgusta 2013 o spremembi Priloge E k Direktivi Sveta 91/68/EGS v zvezi z vzorci veterinarskih spričeval za trgovanje znotraj Unije z ovcami in kozami ter zahtevami za zdravstveno varstvo v zvezi s praskavcem (notificirano pod dokumentarno številko C(2013) 5527)  Besedilo velja za EGP

31.8.2013   
            
            
               SL
            
            
               Uradni list Evropske unije
            
            
               L 233/48
            
         IZVEDBENI SKLEP KOMISIJE
   z dne 29. avgusta 2013
   o spremembi Priloge E k Direktivi Sveta 91/68/EGS v zvezi z vzorci veterinarskih spričeval za trgovanje znotraj Unije z ovcami in kozami ter zahtevami za zdravstveno varstvo v zvezi s praskavcem
   (notificirano pod dokumentarno številko C(2013) 5527)
   (Besedilo velja za EGP)
   (2013/445/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami (1), ter zlasti člena 14(2) Direktive,
   ob upoštevanju naslednjega:
   
               (1)
            
            
               Direktiva Sveta 91/68/EGS določa pogoje v zvezi z zdravstvenim varstvom živali, ki urejajo trgovanje znotraj Unije z ovcami in kozami. Med drugim določa, da mora ovce in koze med prevozom na cilj spremljati zdravstveno spričevalo, ki ustreza pripadajočemu vzorcu I, II ali III v Prilogi E k navedeni direktivi.
            
         
               (2)
            
            
               Uredba (ES) št. 999/2001 Evropskega parlamenta in Sveta (2) določa pravila za preprečevanje, nadzor in izkoreninjenje transmisivnih spongiformnih encefalopatij pri govedu, ovcah in kozah. Priloga VII k navedeni uredbi določa ukrepe za nadzor in izkoreninjenje transmisivnih spongiformnih encefalopatij. Poleg tega poglavje A Priloge VIII k navedeni uredbi določa pogoje za trgovino znotraj Unije z živimi živalmi, semenom in zarodki.
            
         
               (3)
            
            
               Glede na nova znanstvena spoznanja je bila Uredba (ES) št. 999/2001 spremenjena z Uredbo Komisije (EU) št. 630/2013 (3). Spremembe Uredbe (ES) št. 999/2001 odpravljajo večino omejitev v zvezi z atipičnim praskavcem. Prav tako pravila, povezana s trgovino znotraj Unije z ovcami in kozami, prilagajajo standardom Mednarodne organizacije za zdravje živali (OIE), da odražajo strožji pristop glede klasičnega praskavca.
            
         
               (4)
            
            
               Vzorca zdravstvenih spričeval II in III v Prilogi E k Direktivi 91/68/EGS bi bilo zato treba spremeniti, da bosta odražala zahteve, ki se nanašajo na trgovino znotraj Unije z ovcami in kozami, določene v Uredbi (ES) št. 999/2001, kakor je bila spremenjena z Uredbo (EU) št. 630/2013.
            
         
               (5)
            
            
               Poleg tega je treba obliko vzorcev veterinarskih spričeval I, II in III v Prilogi E k Direktivi 91/68/EGS prilagoditi obliki, določeni v Uredbi Komisije (ES) št. 599/2004 (4).
            
         
               (6)
            
            
               Direktivo 91/68/EGS bi bilo zato treba ustrezno spremeniti.
            
         
               (7)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Priloga E k Direktivi 91/68/EGS se nadomesti z besedilom iz Priloge k temu sklepu.
   Člen 2
   Ta sklep je naslovljen na države članice.
   
      V Bruslju, 29. avgusta 2013
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 46, 19.2.1991, str. 19.
   
      (2)  Uredba (ES) št. 999/2001 Evropskega parlamenta in Sveta z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (UL L 147, 31.5.2001, str. 1).
   
      (3)  Uredba Komisije (EU) št. 630/2013 z dne 28. junija 2013 o spremembi prilog k Uredbi Evropskega parlamenta in Sveta (ES) št. 999/2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (UL L 179, 29.6.2013, str. 60).
   
      (4)  Uredba Komisije (ES) št. 599/2004 z dne 30. marca 2004 o sprejetju usklajenega vzorca spričevala in inšpekcijskega poročila, povezanima s trgovino z živalmi in proizvodi živalskega izvora med državami članicami Skupnosti (UL L 94, 31.3.2004, str. 44).
   
      PRILOGA
      
         
            „PRILOGA E
            VZOREC I
            
               
            
               
            
               
            VZOREC II
            
               
            
               
            
               
            
               
            VZOREC III